КРИТЕРИЈУМИ ОЦЕЊИВАЊА ИЗ ФИЗИКЕ  
6. РАЗРЕД

1. НАСТАВНА ТЕМА: КРЕТАЊЕ

Оцена 2 (Довољан) – Основни ниво
* Знање и разумевање: Разликује кретање од мировања. Препознаје шта је пређени пут, а шта брзина. Зна шта је праволинијско, а шта криволинијско кретање на основу изгледа путање.
* Примена: Препознаје основне мерне јединице за пут (m, km) и време (s, h).
* Рачун и графикони: Уз помоћ наставника или формуле из свеске уме да израчуна брзину ако су дати пут и време у основним јединицама (без претварања).

Оцена 3 (Добар) – Средњи ниво (први део)
* Знање и разумевање: Разуме релативност кретања (уме да објасни да тело истовремено и мирује и су креће у односу на различите референтне системе). Дефинише равномерно и неравномерно кретање.
* Примена: Самостално користи формуле за брзину, пут и време (v = s/t, s = v*t, t = s/v).
* Рачун и графикони: Успешно претвара јединице брзине из m/s у km/h и обрнуто (множењем или дељењем са 3,6). Решава једноставније текстуалне задатке са једним телом.

Оцена 4 (Врло добар) – Средњи ниво (други део)
* Знање и разумевање: Јасно разликује физичке појмове путања и пређени пут. Објашњава физички смисао средње брзине код неравномерног кретања.
* Примена: Самостално решава сложеније задатке у којима је пре рачунања потребно све јединице свести на међународни систем (СИ) (нпр. минуте у секунде, километре у метре).
* Рачун и графикони: Уме да прочита податке са једноставнијег s-t или v-t графикона.

Оцена 5 (Одличан) – Напредни ниво
* Знање и разумевање: Потпуно влада свим појмовима и уме да их примени у реалним, свакодневним и непознатим ситуацијама.
* Примена: Рачуна средњу брзину на целом путу када се тело креће различитим брзинама по деоницама: sr = (s1 + s2) / (t1 + t2).
* Рачун и графикони: Самостално и прецизно црта s-t и v-t графиконе на основу дате табеле са подацима. Успешно решава задатке сусрета или сустизања два тела.


2. НАСТАВНА ТЕМА: СИЛА

Оцена 2 (Довољан) – Основни ниво
* Знање и разумевање: Препознаје силу као узрок промене кретања или облика тела. Зна шта је гравитациона сила, а шта сила трења. Зна да је ознака за силу F, а мерна јединица Њутн (N).
* Примена: Препознаје динамометар као инструмент за мерење силе. Разликује масу (m) од тежине тела (Q) на основу основних мерних јединица (kg наспрам N).
* Рачун: Уз помоћ наставника израчунава тежину тела када је дата маса у килограмима (g ≈ 10 N/kg).

Оцена 3 (Добар) – Средњи ниво (први део)
* Знање и разумевање: Зна да је сила векторска величина и набраја њена четири елемента. Разликује тежњу тела да задржи своје стање (инерција) од саме силе.
* Примена: Самостално користи формулу за тежину тела Q = m * g и изражава масу преко тежине. Разуме како сила трења зависи од врсте подлоге.
* Рачун и графички приказ: Уме графички да прикаже једну силу у датој размери. Успешно решава задатке са претварањем масе из грама у килограме.

Оцена 4 (Врло добар) – Средњи ниво (други део)
* Знање и разумевање:.Разуме појам резултујуће силе.
* Примена: Самостално одређује и црта резултујућу силу када на тело делују две силе дуж истог правца (у истом или супротним смеровима): FR = F1 + F2 или FR = F1 - F2.
* Рачун: Решава сложеније задатке који повезују кретање и силу (нпр. кретање тела под дејством силе вуче и силе трења).

Оцена 5 (Одличан) – Напредни ниво
* Знање и разумевање: Јасно разликује силу теже од тежине тела.
* Примена: Анализира стања равнотеже (када је резултујуће сила једнака нули) и објашњава кретање тела под утицајем више сила.
* Рачун и графички приказ: Решава комбиноване задатке (нпр. одређивање силе трења када се тело креће равномерно, рачунање издужења опруге).

3. НАСТАВНА ТЕМА: МЕРЕЊЕ

Оцена 2 (Довољан) – Основни ниво
* Знање и разумевање: Препознаје шта је физичка величина, а шта је мерење. Препознаје основне величине: дужину, време и масу.
* Примена: Наводи основне мерне јединице: метар (m), секунда (s) и килограм (kg). Зна основне инструменте (лењир, сат, вага).
* Практичне вештине: Уме уз помоћ наставника да очита вредност са једноставне скале.

Оцена 3 (Добар) – Средњи ниво (први део)
* Знање и разумевање: Разликује физичку величину од мерне јединице. Зна шта је мерни опсег и како се одређује вредност најмањег подеока. Зна да израчуна површину и запремину тела правилног облика.
* Примена: Самостално претвара веће мерне јединице у мање и обрнуто за дужину, масу и време (нпр. km у m, g у kg, h у min).
* Практичне вештине: Самостално и правилно користи мерило, штаперицу и вагу. Тачно очитава вредност са скале.

Оцена 4 (Врло добар) – Средњи ниво (други део)
* Знање и разумевање: Разликује основне од изведених физичких величина (површина, запремина, густина). Разуме зашто настају грешке при мерењу. Зна да одреди површину и запремину тела неправилног облика.
* Примена: Успешно претвара изведене јединице за површину и запремину (нпр. m² у cm², или литре у dm³).
* Рачун: Израчунава средњу вредност на основу неколико мерења и одређује апсолутну и релативну грешку.

Оцена 5 (Одличан) – Напредни ниво
* Знање и разумевање: Самостално решава задатке, израчунавање средње вредности, апсолутне и релативне грешке, претвара мерне јединице за запремину и поцршину.
* Примена: Самостално мери запремину тела неправилног облика помоћу мензуре.
* Рачун и обрада података: Рачуна максималну апсолутну грешку, релативну грешку и крајњи резултат записује у исправном формалном облику: x = xsr ± Δxmax.

4. НАСТАВНА ТЕМА: МАСА И ГУСТИНА

Оцена 2 (Довољан) – Основни ниво
* Знање и разумевање: Зна шта је маса и шта је густина. Разликује лакше од тежег тела истих димензија на основу материјала. Зна да репродукује Први Њутнов закон.
* Примена: Наводи основне јединице и ознаке (m, ρ, kg). Препознаје вагу.
* Рачун: Израчунава густину ако су маса и запремина дати у основним јединицама (kg и m³), без претварања.

Оцена 3 (Добар) – Средњи ниво (први део)
* Знање и разумевање: Разуме физички смисао густине. Препознаје изведене јединице (kg/m³ и g/cm³). Зна шта је инерција и Закон инерције (Први Њутнов закон)
* Примена: Самостално користи формулу ρ = m/V и изводи из ње m и V. Претвара јединице масе (g у kg).
* Рачун: Решава текстуалне задатке са директном применом формуле.

Оцена 4 (Врло добар) – Средњи ниво (други део)
* Знање и разумевање: Уме  да објасни Први Њутнов закон и наводи своје примере. Разуме да се густина материјала не мења дељењем тела. Повезује густину са пливањем и тоњењем.
* Примена: Самостално претвара јединице густине из g/cm³ у kg/m³ (множењем са 1000) и обрнуто.
* Рачун: Решава задатке где запремина није дата директно, већ се рачуна преко димензија (коцка, квадар).

Оцена 5 (Одличан) – Напредни ниво
* Знање и разумевање: Разуме концепт хомогених и нехомогених тела (шупљине).
* Рачун и логика: Решава задатке који укључују густину смеше/легуре: ρsr = (m1 + m2) / (V1 + V2) и задатке са шупљинама у телу.

5. НАСТАВНА ТЕМА: ПРИТИСАК

Оцена 2 (Довољан) – Основни ниво
* Знање и разумевање: Зна да притисак зависи од силе и површине. Препознаје хидростатички и атмосферски притисак.
* Примена: Ознака p, јединица Паскал (Pa). Препознаје барометар и манометар.
* Рачун: Рачуна притисак када су сила и површина дати у основним јединицама (N и m²).

Оцена 3 (Добар) – Средњи ниво (први део)
* Знање и разумевање: Објашњава промену притиска променом додирне површине. Зна Паскалов закон.
* Примена: Користи формулу p = F/S, изводи F и S. Претвара kPa у Pa.
* Рачун: Решава задатке у којима се уместо силе F користи тежина тела Q (Q = m * g).

Оцена 4 (Врло добар) – Средњи ниво (други део)
* Знање и разумевање: Објашњава зашто хидростатички притисак расте са дубином, а атмосферски опада са висином.
* Примена: Користи формулу p = ρ * g * h. Претвара cm² или dm² у m².
* Рачун и логика: Решава задатке са спојеним судовима и хидрауличном пресом (F1/S1 = F2/S2).

Оцена 5 (Одличан) – Напредни ниво
* Знање и разумевање: Објашњава Торичелијев експеримент. Разликује укупан притисак на дну течности од самог хидростатичког.
* Примена и рачун: Рачуна укупан притисак: puk = p0 + ρ * g * h. Решава задатке у којима се тело делимично зароњено у течност и комбиноване задатке из претходних тема.

Недовољан (1) – за све теме
Ученик не показује ни основни ниво знања (оцена 2) чак ни уз максималну помоћ наставника, не препознаје ознаке физичких величина нити јединице и не уме да очита основне податке са мерних инструмената.



КРИТЕРИЈУМИ ОЦЕЊИВАЊА ИЗ ФИЗИКЕ ЗА 7. РАЗРЕД


1. НАСТАВНА ТЕМА: СИЛА И КРЕТАЊЕ

Оцена 2 (Довољан) – Основни ниво
* Знање и разумевање: Препознаје да се при променљивом кретању брзина мења. Зна да је убрзање мера промене брзине. Препознаје Први Њутнов закон (закон инерције) на примерима из живота.
* Примена и рачун: Зна ознаку за убрзање (а) и основну јединицу (m/s²). Уз помоћ формуле из свеске рачуна убрзање за најједноставнији случај (када тело креће из мира: а = v/t).

Оцена 3 (Добар) – Средњи ниво
* Знање и разумевање: Дефинише равномерно убрзано праволинијско кретање. Разуме Други Њутнов закон (F = m*a) – схвата да већа сила даје телу веће убрзање, а већа маса пружа већи одпор (инертност).
* Примена и рачун: Самостално користи формулу за убрзање код промене брзине: а = (v - v0)/t. Успешно решава задатке директне примене Другог Њутновог закона (тражи се F, m или а када су остале две величине дате у СИ јединицама).

Оцена 4 (Врло добар) – Напреднији ниво
* Знање и разумевање: Разликује тренутну брзину од средње брзине код убрзаног кретања. Јасно повезује дејство силе са појавом убрзања и престанак дејства силе са преласком у равномерно кретање.
* Примена и рачун: Решава задатке у којима рачуна крајњу брзину (v = v0 + a*t) или пређени пут код убрзаног кретања без почетне брзине (s = a*t²/2). Уме да прочита вредност убрзања са v-t графикона.

Оцена 5 (Одличан) – Напредни ниво
* Знање и разумевање: Потпуно анализира сложена кретања која се састоје из више фаза (нпр. тело убрзава, па се креће равномерно, па кочи).
* Примена и рачун: Решава комбиноване задатке динамике и кинематике (нпр. из дате силе и масе одређује убрзање, а затим рачуна пут и брзину коју тело постиже након одређеног времена). Црта и потпуно тумачи a-t, v-t и s-t графиконе за убрзано кретање.

2. НАСТАВНА ТЕМА: КРЕТАЊЕ ПОД ДЕЈСТВОМ СИЛЕ ЗЕМЉИНЕ ТЕЖЕ, СИЛА ТРЕЊА

Оцена 2 (Довољан) – Основни ниво
* Знање и разумевање: Препознаје слободан пад као кретање под утицајем Земљине теже. Зна да сва тела на Земљи падају са истим убрзањем ако нема отпора ваздуха. Препознаје силу трења клизања и силу трења котрљања.
* Примена и рачун: Зна вредност убрзања Земљине теже (g ≈ 10 m/s²). Разликује корисне и штетне ефекте трења у свакодневном животу (кочење аута, хабање делова).

Оцена 3 (Добар) – Средњи ниво
* Знање и разумевање: Разуме да је слободан пад заправо равномерно убрзано кретање без почетне брзине са убрзањем g. Разликује силу трења мировања од силе трења клизања.
* Примена и рачун: Самостално користи формуле за брзину и висину код слободног пада (v = g*t и h = g*t²/2). Разуме како сила трења зависи од тежине тела и природе додирних површина.

Оцена 4 (Врло добар) – Напреднији ниво
* Знање и разумевање: Објашњава кретање тела баченог вертикално навише или наниже (разликује убрзано од успореног кретања под дејством гравитације).
* Примена и рачун: Самостално изводи формуле за време падања или брзину удара о тло. Решава задатке у којима рачуна силу трења преко коефицијента трења и нормалне силе (тежине): Ftr = μ * Q.

Оцена 5 (Одличан) – Напредни ниво
* Знање и разумевање: Квантитативно и квалитативно објашњава утицај отпора ваздуха на реално падање тела (појам граничне брзине, нпр. код падобранца).
* Примена и рачун: Решава најсложеније задатке у којима на тело истовремено делују вучна сила, сила трења и отпор средине (одређивање резултујуће силе и убрзања: Fv - Ftr = m*a). Успешно решава задатке вертикалног хица навише (максимална висина и време пењања).


3. НАСТАВНА ТЕМА: РАВНОТЕЖА ТЕЛА, СИЛА ПОТИСКА

Оцена 2 (Довољан) – Основни ниво
* Знање и разумевање: Препознаје полугу у свакодневном животу (клацкалица, маказе). Зна шта је стање равнотеже. Препознаје да у течностима на тела делује сила потиска навише (зато су тела "лакша" у води).
* Примена и рачун: Препознаје крак силе на једноставном цртежу. Претпоатавља масу или тежину тела потребну да се клацкалица доведе у равнотежу на основу интуиције или уз помоћ наставника.

Оцена 3 (Добар) – Средњи ниво
* Знање и разумевање: Зна и дефинише равнотежу полуге. Зна Архимедов закон и набраја услове под којима тело плива, тоне или лебди у течности.
* Примена и рачун: Самостално користи формулу за закон полуге: F1 * l1 = F2 * l2. Израчунава силу потиска када су дати подаци за густину течности и запремину потопљеног дела тела користећи формулу: Fp = ρt * g * Vt.

Оцена 4 (Врло добар) – Напреднији ниво
* Знање и разумевање: Дефинише момент силе (М = F * l) и разуме његов физички смисао (мера обртања тела). Разликује врсте равнотеже (стабилна, лабилна, индиферентна).
* Примена и рачун: Решава сложеније задатке са полугом где се тражи крак силе или маса једног од тела, уз претварање центиметара у метре. Рачуна привидни губитак тежине тела у течности (Q у течности = Q - Fp).

Оцена 5 (Одличан) – Напредни ниво
* Знање и разумевање: Потпуно анализира услове равнотеже за сложене системе (нпр. када на једном краку полуге делује више сила). Разуме услове пливања хомогених и нехомогених тела (бродови, подморнице).
* Примена и рачун: Решава најтеже задатке комбиновањем Архимедовог закона и густине тела (нпр. одређивање који проценат запремине тела се налази изнад, а који испод површине течности при пливању).

4. НАСТАВНА ТЕМА: МЕХАНИЧКИ РАД, ЕНЕРГИЈА И СНАГА

Оцена 2 (Довољан) – Основни ниво
* Знање и разумевање: Препознаје када се врши механички рад (сила помера тело). Разликује кинетичку енергију (енергију кретања) од потенцијалне енергије (енергије положаја). Наводи да је Џул (J) јединица за рад и енергију, а Ват (W) за снагу, зна ознаке ових физичких величина
* Примена и рачун: Препознаје снагу као брзину вршења рада. Уз помоћ наставника израчунава рад ако су сила и пут дати у основним јединицама.

Оцена 3 (Добар) – Средњи ниво
* Знање и разумевање: Дефинише механички рад, снагу, кинетичку и гравитациону потенцијалну енергију. Познаје Закон одржања механичке енергије у основном облику (прелазак потенцијалне у кинетичку и обрнуто).
* Примена и рачун: Самостално примењује основне формуле: А = F * s, P = A/t, E_p = m * g * h, E_k = m * v² / 2. Успешно претвара веће јединице (kJ у J, kW у W).

Оцена 4 (Врло добар) – Напреднији ниво
* Знање и разумевање: Разуме да рад може бити позитиван (сила вуче), негативан (сила трења кочи) или једнак нули (сила је нормална на пут). Објашњава појам коефицијента корисног дејства (η).
* Примена и рачун: Решава задатке у којима повезује снагу, силу и брзину (P = F * v). Примењује Закон одржања енергије за израчунавање брзине тела при паду са одређене висине без отпора ваздуха (m * g * h = m * v² / 2).

Оцена 5 (Одличан) – Напредни ниво
* Знање и разумевање: Критички анализира реалне системе где се кинетичка енергија претвара у потенцијалну и обрнуто.
* Примена и рачун: Решава сложене, комбиноване задатке (нпр. израчунавање снаге пумпе која подиже одређену масу воде на неку висину за дато време узимајући у обзир степен корисности). Рачуна промену кинетичке енергије преко извршеног рада силе кочења.

5. НАСТАВНА ТЕМА: ТОПЛОТНЕ ПОЈАВЕ

Оцена 2 (Довољан) – Основни ниво
* Знање и разумевање: Разликује појмове топлота (енергија која прелази) и температура (степен загрејаности). Зна да се тела при загревању шире, а при хлађењу скупљају (термичко ширење).
* Примена и рачун: Препознаје Целзијусов степен (°C) као јединицу за температуру и зна како ради термометар. Разликује проводнике топлоте од топлотних изолатора.

Оцена 3 (Добар) – Средњи ниво
* Знање и разумевање: Дефинише начине преношења топлоте (провођење, струјање, зрачење). Зна шта је специфични топлотни капацитет супстанције (c). Препознаје Келвинову скалу и апсолутну нулу.
* Примена и рачун: Успешно претвара температуру из Целзијусових степени у Келвине (T = t + 273) и обрнуто. Самостално рачуна количину топлоте при загревању тела користећи формулу: Q = m * c * Δt.

Оцена 4 (Врло добар) – Напреднији ниво
* Знање и разумевање: Разуме процесе промене агрегатних стања (топљење, очвршћавање, испаравање, кондензација) и зна да се током саме промене стања температура тела не мења. Објашњава аномалију воде.
* Примена и рачун: Користи формуле за топлоту размене при промени агрегатних стања Решава задатке у којима анализира графиконе промене температуре у функцији времена или примљене топлоте.

Оцена 5 (Одличан) – Напредни ниво
* Знање и разумевање: Потпуно разуме и самостално примењује Једначину топлотног баланса (топлота коју предаје топлије тело једнака је топлоти коју прими хладније тело).
* Примена и рачун: Решава најсложеније рачунске задатке мешања две течности различитих температура (одређивање крајње температуре смеше t_s): m1 * c1 * (t1 - t_s) = m2 * c2 * (t_s - t_2). Решава задатке који комбинују механички рад/енергију и топлоту.


НЕДОВОЉАН (1) – за све теме
Ученик не показује ни основни ниво знања (оцена 2) чак ни уз максималну помоћ наставника, не препознаје ознаке физичких величина нити јединице и не уме да очита основне податке са мерних инструмената.


КРИТЕРИЈУМИ ОЦЕЊИВАЊА ИЗ ФИЗИКЕ ЗА 8. РАЗРЕД


1. НАСТАВНА ТЕМА: ТАЛАСНО И ОСЦИЛАТОРНО КРЕТАЊЕ

Оцена 2 (Довољан) – Основни ниво
* Знање и разумевање: Препознаје осцилаторно кретање на примерима из природе (љуљашка, клатно). Зна шта је извор таласа. Препознаје звук као врсту таласа.
* Примена и рачун: Зна ознаке за период (T) и фреквенцију (ν). Познаје јединицу за фреквенцију (Херц - Hz). Уз помоћ формуле из свеске рачуна период ако је дата фреквенција (T = 1/ν).

Оцена 3 (Добар) – Средњи ниво
* Знање и разумевање: Дефинише величине које описују осцилације (амплитуда, период, фреквенција). Разликује трансверзалне (попречне) од лонгитудиналних (уздужних) таласа. Зна шта је таласна дужина.
* Примена и рачун: Самостално користи формулу за брзину таласа: v = λ * ν (или v = λ/T). Решава једноставније задатке претварања јединица фреквенције (kHz у Hz) и рачунања брзине звука или светлости.

Оцена 4 (Врло добар) – Напреднији ниво
* Знање и разумевање: Разуме појам резонанције и наводи примере из свакодневног живота. Објашњава карактеристике звука (јачина, висина, боја) и разликује инфразвук и ултразвук.
* Примена и рачун: Решава сложеније задатке у којима рачуна удаљеност извора звука помоћу времена одјека (ехо - пређени пут је 2*s). Чита и тумачи једноставне графиконе хармонијских осцилација.

Оцена 5 (Одличан) – Напредни ниво
* Знање и разумевање: Потпуно објашњава енергетске трансформације код математичког и еластичног клатна (прелазак кинетичке у потенцијалну енергију и обрнуто). 
* Примена и рачун: Решава најсложеније комбиноване задатке (нпр. рачунање укупне енергије осцилатора, одређивање фреквенције клатна на основу његове дужине или комбиновање брзине звука кроз различите средине).

2. НАСТАВНА ТЕМА: СВЕТЛОСНЕ ПОЈАВЕ

Оцена 2 (Довољан) – Основни ниво
* Знање и разумевање: Препознаје изворе светлости. Зна да се светлост у хомогеној средини простире праволинијски (настанак сенке и полусенке). Препознаје равно огледало.
* Примена и рачун: Зна Закон одбијања светлости (упадна угао једнак је одбојном углу: α = β). Уме на цртежу да идентификује упадни и одбојни зрак.

Оцена 3 (Добар) – Средњи ниво
* Знање и разумевање: Дефинише појам преламања светлости и зна зашто до њега долази (промена брзине светлости). Разликује сабирна (конвергентна) од расипних (дивергентних) сочива. Набраја мане ока (кратковидост и далековидост) и зна како се исправљају.
* Примена и рачун: Самостално користи формулу за оптичку моћ сочива (ω = 1/f) и познаје јединицу Диоптрија (D). Графички конструише лик предмета код равног огледала.

Оцена 4 (Врло добар) – Напреднији ниво
* Знање и разумевање: Објашњава закон преламања (прелазак из оптички ређе у оптички гушћу средину и обрнуто). Препознаје појам тоталне рефлексије и њену примену (оптичка влакна). Разликује реалне од имагинарних ликова.
* Примена и рачун: Самостално и геометријски тачно конструише ликове код: удубљеног и испупченог огледала сабирног и расипног сочива за различите положаје предмета. Решава рачунске задатке користећи формулу сочива: 1/f = 1/p + 1/l (водећи рачуна о знаковима плус и минус).

Оцена 5 (Одличан) – Напредни ниво
* Знање и разумевање: Објашњава дисперзију (разлагање) беле светлости кроз призму (настанак дуге). Разуме принцип рада сложених оптичких инструмената (лупа, микроскоп, телескоп).
* Примена и рачун: Решава најтеже комбиноване задатке који повезују брзину светлости у вакууму, индекс преламања средине (n = c/v) и формулу сочива, укључујући и увећање сочива (u = L/P = l/p).


3. НАСТАВНА ТЕМА: ЕЛЕКТРИЧНО ПОЉЕ

Оцена 2 (Довољан) – Основни ниво
* Знање и разумевање: Препознаје два типа наелектрисања (позитивно и негативно). Зна да се истоимена наелектрисања одбијају, а разноимена привлаче. Зна да је Кулон (C) јединица за наелектрисање.
* Примена и рачун: Препознаје електроскоп као инструмент. Зна да је ознака за количину наелектрисања q.

Оцена 3 (Добар) – Средњи ниво
* Знање и разумевање: Дефинише појам електричног поља које окружује свако наелектрисање. Разликује проводнике од изолатора. Разуме начине наелектрисавања тела (трењем, додиром, индукцијом).
* Примена и рачун: Познаје и формулише Кулонов закон (сила између два наелектрисања). Рачуна укупну количину наелектрисања преко броја електрона: q = n * e.

Оцена 4 (Врло добар) – Напреднији ниво
* Знање и разумевање: Дефинише јачину електричног поља (E) и електрични потенцијал (φ). Објашњава физички смисао напона (U) као разлике потенцијала.
* Примена и рачун: Самостално примењује формуле: E = F/q и U = A/q. Решава рачунске задатке са директном применом Кулоновог закона, користећи вредност константе k у вакууму.

Оцена 5 (Одличан) – Напредни ниво
* Знање и разумевање: Потпуно разуме концепт рада електричног поља при померању наелектрисања. Препознаје хомогено електрично поље.
* Примена и рачун: Решава најсложеније задатке који комбинују Кулонов закон, јачину поља и рад у хомогеном електричном пољу (A = q * E * d или A = q * U).

4. НАСТАВНА ТЕМА: ЕЛЕКТРИЧНА СТРУЈА

Оцена 2 (Довољан) – Основни ниво
* Знање и разумевање: Препознаје електричну струју као усмерено кретање наелектрисања. Наводи основне елементе електричног кола (извор, проводници, потрошач, прекидач). Зна да је Ампер (A) јединица за јачину струје, а Волт (V) за напон, зна ознаке ових физичких величина.
* Примена и рачун: Препознаје амперметар и волтметар на шематском приказу електричног кола.

Оцена 3 (Добар) – Средњи ниво
* Знање и разумевање: Формулише Омов закон за део струјног кола (јачина струје је сразмерна напону, а обрнуто сразмерна отпору). Разликује редну (серијску) од паралелне везе потрошача. Разликује једносмерну од наизменичне струје
* Примена и рачун: Самостално користи формулу за Омов закон: I = U/R (као и U = I*R, R = U/I). Успешно рачуна јачину струје преко количине наелектрисања и времена: I = q/t.

Оцена 4 (Врло добар) – Напреднији ниво
* Знање и разумевање: Објашњава од којих особина проводника зависи његов електрични отпор (дужина, попречни пресек, материјал). Разуме Омов закон за цело струјно коло (узимајући у обзир унутрашњи отпор извора r).
* Примена и рачун: Израчунава еквивалентни отпор за редну (R = R1 + R2) и паралелну везу (1/R = 1/R1 + 1/R2) два отпорника. Саставља и решава задатке на основу сложенијих шема кола.

Оцена 5 (Одличан) – Напредни ниво
* Знање и разумевање: Објашњава рад и снагу електричне струје и разуме Џул-Ленцов закон (ослобађање топлоте у проводнику: Киловат-час као јединица за потрошену енергију).
* Примена и рачун: Решава најсложеније комбиноване задатке који укључују специфични отпор проводника (R = ρ * l / S), снагу струје (P = U * I или P = I² * R) и израчунавање утрошене електричне енергије и топлоте (Q = I² * R * t)

5. НАСТАВНА ТЕМА: МАГНЕТНО ПОЉЕ

Оцена 2 (Довољан) – Основни ниво
* Знање и разумевање: Препознаје сталне (перманентне) магнете и њихове полове (северни - N и јужни - S). Зна да истоимени полови магнета одбијају, а разноимени привлаче. Препознаје компас и зна за постојање Земљиног магнетног поља.
* Примена и рачун: Препознаје линије магнетног поља на основу цртежа (излазе из северног, улазе у јужни пол).

Оцена 3 (Добар) – Средњи ниво
* Знање и разумевање: Разуме Ерстедов оглед (електрична струја ствара магнетно поље око проводника). Препознаје појам електромагнета и наводи где се користи у пракси.
* Примена и рачун: Одређује смер линија магнетног поља око праволинијског проводника помоћу Правила десне руке (десног завртња).

Оцена 4 (Врло добар) – Напреднији ниво
* Знање и разумевање: Објашњава како магнетно поље делује на проводник са струјом (Амперова сила) или на покретно наелектрисање (Лоренцова сила). Разликује магнетна својства материјала.
* Примена и рачун: Одређује смер Амперове силе помоћу Правила леве руке. Самостално користи формулу за Амперову силу: F = B * I * l (за случај када су проводник и поље нормални).

Оцена 5 (Одличан) – Напредни ниво
* Знање и разумевање: Потпуно објашњава појам електромагнетне  индукције и магнетни флукс,.
* Примена и рачун: Решава комбиноване и теоријски тешке задатке повезујући магнетну индукцију (B), магнетни флукс (Ф = B * S) и појаву индуковане електромоторне силе.


6. НАСТАВНА ТЕМА: УВОД У НУКЛЕАРНУ ФИЗИКУ

Оцена 2 (Довољан) – Основни ниво
* Знање и разумевање: Препознаје модел атома (језгро и електронски омотач). Зна да се у језгру налазе протони и неутрони. Препознаје појам радиоактивности као појаве из природе.
* Примена и рачун: Зна ознаке за редни/атомски број (Z) и масени број (A). На основу периодног система одређује број протона и неутрона за дати елемент.

Оцена 3 (Добар) – Средњи ниво
* Знање и разумевање: Дефинише појам изотопа (атоми истог елемента са различитим бројем неутрона). Разликује три типа радиоактивног зрачења (алфа, бета и гама честице/зраке) на основу њихове продорности.
* Примена и рачун: Препознаје и дефинише време полураспада радиоактивног елемента. Решава једноставне логичке задатке везане за преосталу количину радиоактивног материјала након неколико периода полураспада.

Оцена 4 (Врло добар) – Напреднији ниво
* Знање и разумевање: Објашњава појам нуклеарних реакција. Разликује и дефинише нуклеарну фисију (цепање тешких језгара) и нуклеарну фузију (спајање лаких језгара) и зна где се ти процеси дешавају (нуклеарни реактори, Сунце).
* Примена и рачун: Самостално допуњава једноставне једначине радиоактивног распада (алфа и бета распад) водећи рачуна о одржању масеног и атомског броја са леве и десне стране једначине.

Оцена 5 (Одличан) – Напредни ниво
* Знање и разумевање: Објашњава појам дефекта масе и нуклеарних сила које држе језгро на окупу. Разуме Ајнштајнову релацију о еквивалентности масе и енергије (E = m * c²). Наводи штетне и корисне ефекте зрачења (нуклеарна медицина, заштита од зрачења).
* Примена и рачун: Решава рачунске задатке примене формуле E = Δm * c² за израчунавање енергије везе језгра или ослобођене енергије при нуклеарним реакцијама

7. НАСТАВНА ТЕМА: ФИЗИКА И САВРЕМЕНИ СВЕТ
*(Ова тема је углавном прегледног и интегративног типа)*

Оцена 2 (Довољан) – Основни ниво
* Знање и разумевање: Наводи најважније савремене технологије које су засноване на открићима из физике (паметни телефони, ГПС, медицински апарати). Препознаје важност обновљивих извора енергије (Сунце, ветар, вода).

Оцена 3 (Добар) – Средњи ниво
* Знање и разумевање: Објашњава улогу физике у заштити животне средине и енергетској ефикасности. Разуме основне принципе рада соларних панела или ветрогенератора.

Оцена 4 (Врло добар) – Напреднији ниво
* Знање и разумевање: Повезује различите области физике обрађене током школовања (механика, термодинамика, електроника) и објашњава како њихова синергија омогућава развој савремених научних пројеката (нпр. истраживање свемира, ЦЕРН).

Оцена 5 (Одличан) – Напредни ниво
* Знање и разумевање: Самостално израђује и презентује краћи истраживачки пројекат, семинарски рад или презентацију о некој савременој теми из физике (нпр. квантни рачунари, нанотехнологија, фузиони реактори као будућност енергетике) показујући висок степен критичког мишљења.

НЕДОВОЉАН (1) – за све теме
Ученик не испуњава елементарне услове за оцену довољан (2) чак ни уз константну помоћ и навођење од стране наставника, не препознаје ознаке основних величина, мерне јединице нити концепте из обрађених тема.
